Document ID: 32001D0033

Rådets afgørelse
af 19. december 2000
om undertegnelse af aftalen i form af brevveksling mellem Det Europæiske Fællesskab og Ukraine om forlængelse og ændring af aftalen mellem Det Europæiske Økonomiske Fællesskab og Ukraine om handel med tekstilvarer, paraferet den 5. maj 1993, senest ændret ved aftale i form af brevveksling, paraferet den 15. oktober 1999, samt om bemyndigelse til midlertidig anvendelse
(2001/33/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
under henvisning til forslag fra Kommissionen, og
ud fra følgende betragtninger:
(1) Kommissionen har på Fællesskabets vegne ført forhandlinger om en bilateral aftale i form af brevveksling om at forlænge og ændre den eksisterende aftale mellem Fællesskabet og Ukraine om handel med tekstilvarer(1) med tilhørende protokoller.
(2) Aftalen i form af brevveksling blev paraferet den 2. oktober 2000.
(3) Aftalen i form af brevveksling bør undertegnes på Fællesskabets vegne.
(4) Aftalen i form af brevveksling bør under hensyn til bestemmelserne om kontingentforhøjelser i 2000 anvendes midlertidigt så snart som muligt inden udgangen af 2000 i afventning af fuldførelsen af de relevante procedurer for dens formelle indgåelse, under forudsætning af gensidighed -
TRUFFET FØLGENDE AFGØRELSE:
Artikel 1
Undertegnelsen af aftalen i form af brevveksling mellem Det Europæiske Fællesskab og Ukraine om forlængelse og ændring af aftalen mellem Det Europæiske Økonomiske Fællesskab og Ukraine om handel med tekstilvarer, paraferet den 5. maj 1993, senest ændret ved aftale i form af brevveksling, paraferet den 15. oktober 1999, godkendes på Fællesskabets vegne med forbehold af Rådets afgørelse om indgåelse af aftalen.
Teksten til aftalen er knyttet til denne afgørelse.
Artikel 2
Formanden for Rådet bemyndiges til at udpege de personer, som er beføjet til at undertegne aftalen i form af brevveksling på Fællesskabets vegne med forbehold af dens indgåelse.
Artikel 3
Aftalen i form af brevveksling anvendes midlertidigt fra den 1. november 2000 indtil den formelt bliver indgået og under forudsætning af gensidig anvendelse af brevvekslingen af Ukraine.
Artikel 4
1. I overensstemmelse med proceduren i artikel 17 i forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(2), kan Kommissionen suspendere anvendelsen af ordningen med dobbeltkontrol for visse varer efter konsultationer med Ukraine i henhold til artikel 2, stk. 1, sidste afsnit, i aftalen om handel med tekstilvarer som ændret ved punkt 3.4 i nærværende aftale i form af brevveksling.
2. I overensstemmelse med proceduren i artikel 17 i forordning (EØF) nr. 3030/93, skal Kommissionen vedtage de foranstaltninger, der er fastsat i punkt 6 i nærværende aftale i form af brevveksling, og som består i en genindførelse af den i 2000 gældende kontingentordning, hvis Ukraine ikke anvender de i punkt 4 i nærværende aftale i form af brevveksling omhandlede toldsatser.
Udfærdiget i Bruxelles, den 19. december 2000.

Labels: 1
15
18